Source: http://www.mosticata.sk/dokumenty/skolsky-poriadok
Timestamp: 2018-08-16 09:59:34+00:00
Document Index: 9638872

Matched Legal Cases: ['§ 153', '§ 145', '§24', '§7', '§ 28', '§ 140', '§ 11', '§144', '§108', '§ 28', '§132', '§ 170', '§ 422', '§ 7', '§132', '§ 170', '§ 422']

Školský poriadok - Materská škola Most pri Bratislave
I. Všeobecné ustanovenia Charakteristika MŠ
Článok 1 Práva, povinnosti, úhrady a pravidlá
I.1 Práva a povinnosti
I.2 Práva a povinnosti ich zákonných zástupcov v materskej škole
I.3 Úhrady za dochádzku a stravovanie dieťaťa
I.4 Práva a povinnosti pedagogických zamestnancov v materskej škole
I.5 Pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy
Článok 2 Prijímanie na predprimárne vzdelávanie
2.1 Zápis a prijímanie detí do materskej školy
2.2 Zaradenie na adaptačný pobyt alebo diagnostický pobyt dieťaťa v MŠ
2.3 Prerušenie dochádzky
2.4 Predčasné ukončenie dochádzky do MŠ
2.5 Zaradenie dieťaťa so špeciálnymi výchovno-vzdelávacími potrebami v MŠ
Článok 3 Prevádzka materskej školy a vnútorná organizácia materskej školy
3.1 Prevádzka materskej školy vrátane prevádzky počas letných prázdnin a ostatných
školských prázdnin
3.2 Podmienky účasti zákonných zástupcov na výchove a vzdelávaní
3.3 Konzultačné hodiny pedagogických zamestnancov
3.4 Organizácia tried a vekové zloženie detí
3.5 Čas prevádzky materskej školy
3.6 Prevádzka tried, schádzanie a rozchádzanie detí
3.7 Prehľad o usporiadaní denných činností v materskej škole
3.8 Dochádzka detí do materskej školy
3.9 Odhlasovanie a ospravedlňovanie neprítomnosti dieťaťa na výchove a vzdelávaní
3.10 Splnomocnenie iných osôb na prebratie dieťaťa z materskej školy
3.11 Organizácia v šatni
3.12 Organizácia v sociálnom zariadení
3.13 Organizácia a realizácia pobytu vonku vrátane vychádzky
3.14 Organizácia a realizácia odpočinku
3.15 Poskytovanie stravovania
3.16 Školské výlety a exkurzie
3.16 Úsporné opatrenia v prevádzke
3.17 Postupy a sankcie pri porušovaní školského poriadku
3.18 Opatrenia v prípade pedikulózy
3.19 Podávanie a vybavovanie sťažností
Článok 4 Podmienky na zaistenie bezpečnosti a ochrany zdravia detí a ich ochrany pred
4.1 Prihliadanie na základné fyziologické potreby detí
4.3 Bezpečnosť a ochrana zdravia detí
4.4 Evidencia úrazov detí
Školský poriadok materskej školy vydáva riaditeľka Materskej školy, Ul. 29. augusta 384 v Moste pri Bratislave v zmysle § 153 zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej len „školský zákon“) s prihliadnutím na špecifické podmienky materskej školy, s prihliadnutím na požiadavky a potreby rodičov a zriaďovateľa, v záujme optimálneho rozvoja detí predškolského veku. Materská škola ustanovuje nasledovný školský poriadok, ktorý garantuje rovnosť a spravodlivosť pre všetky deti a zabezpečuje zdravé a podnetné prostredie. Všetci zamestnanci materskej školy, zákonní zástupcovia sú povinní riadiť sa školským poriadkom a jeho pravidlami.
Materská škola je šesťtriedna materská škola s vyučovacím jazykom slovenským, s dvomi pracoviskami. Pracovisko na ul. 29. augusta je trojtriedna materská škola situovaná v tichej ulici obce. Interiér tvoria dve triedy, z ktorých každá má samostatnú šatňu, herňu a spoločné sú hygienické zariadenie, jedáleň a spálňa. Tretia trieda aj s príslušenstvom je v prístavbe v areáli materskej školy. Súčasťou areálu je školský dvor, ktorý umožňuje deťom tráviť vonku čas rôznorodými aktivitami na trávnatom povrchu aj bezpečnostnom povrchu, na ktorom sú umiestnené rôzne atrakcie / hojdačky, šmýkačka, strunové kolísadlá, rovnovážny chodník, vláčik, altánok.
Pracovisko na Športovej ulici 1384 je účelová trojtriedna novostavba s moderným vybavením. Budova materskej školy so školským dvorom je umiestnená v areáli Základnej školy. Interiér tvoria tri triedy, z ktorých každá má samostatnú šatňu a hygienické zariadenie. Nachádza sa tu kancelária zástupkyne, zborovňa pre personál a spoločná priestranná jedáleň. Školský dvor sa člení na dve časti. Na ihrisku pred hlavným vchodom sa nachádzajú tri strunové kolísadlá, dve šmýkačky a veľký altánok. Na časti od ulice sa nachádzajú taktiež strunové kolísadlá, hojdačka – hniezdo a priestor na loptové hry.
Výkon práv a povinností vyplývajúcich zo školského zákona je v súlade s dobrými mravmi, nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom, v súlade so zásadou rovnakého zaobchádzania vo vzdelávaní.
1.1 Dieťa má právo na:
a) rovnoprávny prístup k vzdelaniu
j) právo na informácie týkajúce sa jeho osoby a jeho výchovno-vzdelávacích výsledkov.
· má právo na výchovu s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú,
· má právo používať pri výchove a vzdelávaní špeciálne didaktické a kompenzačné pomôcly – nepočujúcim deťom sa zabezpečuje právo na vzdelávanie s použitím posunkovej reči nepočujúcich, ako ich prirodzeného komunikačného prostriedku, nevidiacim deťom sa zabezpečuje právo na výchovu a vzdelávanie s použitím Braillovho písma, deťom s narušenou komunikačnou schopnosťou sa zabezpečuje právo na výchovu a vzdelávanie prostredníctvom náhradných spôsobov dorozumievania sa,
b) chrániť pred poškodením majetok materskej školy a majetok, ktorý využíva na výchovu a vzdelávanie,
c) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
d) ctiť si ľudskú dôstojnosť svojich kamarátov a zamestnancov materskej školy,
e) rešpektovať pokyny zamestnancov materskej školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi,
f) dodržiavať školský poriadok materskej školy,
1.2 Zákonný zástupca dieťaťa má právo
d) na poskytnutie poradenských služieb vo výchove a vzdelávaní svojho dieťaťa – osbným dohovorom s riaditeľkou, alebo triednymi učiteľkami je možné dohodnúť vhodný čas na konzultácie o dieťati,
f) vyjadrovať sa k vzdelávaciemu programu materskej školy prostredníctvom orgánov školskej samosprávy,
g) zapojiť sa do aktivít rodičovského združenia pri MŠ a obhajovať záujmy a potreby detí,
a) dodržiavať podmienky výchovno-vzdelávacej činnosti svojho dieťaťa určené školským poriadkom – dodržiavať prevádzkový čas – do materskej školy prichádzať v čase vymedzených hodín tak, aby nebola narušená výchovno-vzdelávacia činnosť s deťmi a pracovné povinnosti zamestnancov,
d) informovať pedagogických zamestnancov alebo riaditeľku materskej školy o zmene bydliska, telefónnom kontakte,
e) nahradiť škodu, ktorú rodič, alebo jeho dieťa úmyselne zavinilo,
f) pri pohybe po budove materskej školy z hygienických dôvodov používať návleky na obuv
g) ak sa dieťa nemôže zúčastniť výchovy a vzdelávania v materskej škole, jeho zákonný zástupca je povinný oznámiť škole bez zbytočného odkladu príčinu jeho neprítomnosti
· ak je neprítomnosť dieťaťa v materskej škole dlhšia ako 30 po sebe nasledujúcich dní, je zákonný zástupca povinný riaditeľke oznámiť dôvod neprítomnosti písomne a pri opätovnom nástupe predložiť vyhlásenie o bezinfekčnosti prostredia. Ak rodič do 30 dní neoznámi dôvod neprítomnosti dieťaťa, považuje sa to za porušenie školského poriadku
· ak dieťa chýbalo v materskej škole 3 po sebe nasledujúce dni, stačí, keď oznámi zákonný zástupca dôvod jeho neprítomnosti. Ak je dieťa choré, alebo má pedagogický zamestnanec podozrenie, že bolo choré, riaditeľka MŠ je oprávnená vyžadovať lekárske potvrdenie, ktoré je dokladom o tom, že dieťa je už zdravé,
· ak dieťa chýbalo dlhšie, malo infekčné ochorenie, alebo ochorenie vyžadujúce si liečbu antibiotikami, musí zákonný zástupca dieťaťa predložiť potvrdenie od lekára o ukončení liečenia, prípadne zdravotnom stave dieťaťa (zákon 245/2008 Z. z. odst. 10 školský zákon)
· ak dieťa nie je prítomné v MŠ 5 a viac dní a nie je choré, pri návrate rodič predkladá písomné prehlásenie o bezinfekčnosti prostredia nie staršie ako 1 deň o tom,že dieťa nemá infekčné ochorenie a nebolo mu nariadené karanténne opatrenie,
vyhlásenie o bezinfekčnosti prostredia predkladá zákonný zástupca aj pri prvom nástupe dieťaťa do MŠ (Zákon 355/2007 Z. z.§24 odst. 6)
Materská škola bude:
-dbať na napĺňanie rodičovských práv a povinností zákonných zástupcov počas konania o rozvode a úprave výkonu rodičovských práv a povinností, tak ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (každý rodič má právo priviesť dieťa do materskej školy, aj ho vyzdvihnúť)
- zachovávať neutralitu vo svojich postojoch a vyjadreniach týkajúcich sa dieťaťa, v prípade potreby MŠ poskytne nezaujaté, vecné a objektívne stanovisko len súdu, ak si ho od materskej školy písomne vyžiada a obsah tohto písomného stanoviska neposkytne žiadnemu z dotknutých zákonných zástupcov. Na žiadosť ani jedného zo zákonných zástupcov neposkytne hodnotiace stanovisko.
- rešpektovať v prípade narušených vzťahov medzi zákonnými zástupcami len rozhodnutie súdu, alebo minimálne predbežné rozhodnutie súdu, ktorého zmyslom je dočasná úprava pomerov zákonných zástupcovo vzťahu k starostlivosti o dieaťa t.j. že MŠ bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a uplynutím lehoty na podanie odvolania, materská škola pritom rešpektuje skutočnosť, že aj napriek nariadeniu predbežného opatrenia, rodičovské práva a povinnosti zostávajú zachované
- v prípade zverenia dieťaťa právoplatným rozhodnutím súdu len jednému zo zákonných zástupcov, ktorý zastupuje dieťa v bežných veciach, je vhodné poučiť rodičov o tom, že MŠ bude riešiť všetky záležitosti, týkajúce sa dieťaťa výhradne s rodičom, ktorý má dieťa v bežných veciach (zabezpečenie krúžkovej činnosti) zastupovať
Zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky MŠ
V prípade, ak zákonný zástupca bez predchádzajúcej dohody nevyzdvihne svoje dieťa z MŠ do času ukončenia prevádzky MŠ, materská škola bude kontaktovať postupne všetky osoby, ktoré majú poverenie na prevzatie dieťaťa. Ak ani žiadna z poverených osôb neprevezme dieťa,bude MŠ kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimoslužobného času zamestnancov. Službu konajúca učiteľka nesmie odviesť dieťa k sebe domov, ani ho odovzdať inej osobe, ako je zákonný zástupca alebo ním písomne splnomocnená osoba
V pripade, ak má MŠ podozrenie, že zákonný zástupca opakovane preberá dieťa pod vplyvom alkoholu, alebo iných omamných látok, alebo ak sa u dieťaťa prejavia zmeny nasvedčujúce zanedbávaniu riadnej starostlivosti, bude MŠ po predchádzajúcom upozornení zákonného zástupcu v rámci všeobecnej oznamovacej povinnosti vyplývajúcej z §7 ods. 1 zákona 305/2005 Z. z. o sociálnoprávnej ochrane detí a sociálnej kuratele informovať o tejto skutočnosti Úrad práce sociálnych vecí a rodiny, oddelenie sociálnoprávnej ochrany detí a sociálnej kurately
1.3. Úhrada poplatkov za dochádzku a stravovanie dieťaťa
Zákonný zástupca je povinný pravidelne uhrádzať príspevky v zmysle Všeobecného záväzného nariadenia obce Most pri Bratislave č. 1/2014 o určení príspevkov od zákonných zástupcov detí na čiastočnú úhradu nákladov za pobyt dieťaťa v materskej škole v zriaďovateľskej pôsobnosti obce
Tento príspevok sa uhrádza vopred do 10. dňa v kalendárnom mesiaci na účet zriaďovateľa 1804223001/5600. V každej triede je triedna učiteľka povinná viesť o úhradách príspevkov kontrolovateľnú evidenciu. Zákonný zástupca je povinný preukázať učiteľke ústrižok alebo vytlačené potvrdenie o zrealizovaní platby najneskôr do 10. dňa v kalendárnom mesiaci
Ak rodič príspevok neuhradí najneskôr do 10 dňa mesiaca vopred, považuje sa to za porušenie školského poriadku a VZN. Riaditeľka materskej školy písomne vyzve zákonného zástupcu dieťaťa k uhradeniu dlžnej sumy. Ak po písomnej výzve nedôjde k náprave, postúpi riaditeľka materskej školy porušenie ustanovenia na riešenie zriaďovateľovi.
V zmysle zákona č. 245/2008 Z. Z. § 28 ods. 7 príspevok v MŠ sa neuhrádza za dieťa:
f) ktoré nedochádzalo do materskej školy v čase letných školských prázdnin, alebo pri prerušení prevádzky MŠ zapríčinenej zriaďovateľom, alebo inými závažnými dôvodmi, v týchto prípadoch uhrádza zákonný zástupca iba pomernú časť určeného príspevku
Ak zákonný zástupca uhradí príspevok a nastanú podmienky podľa písmena a, až f, zriaďovateľ materskej školy vráti alebo započíta úhradu na ďalší mesiac už zaplatený príspevok na základe písomnej žiadosti zákonného zástupcu.
Zákonný zástupca dieťaťa je povinný uhradiť príspevok na stravovanie dieťaťa
V zmysle Všeobecne záväzného nariadenia obce Most pri Bratislave č. 1/2014 o určení príspevkov od zákonných zástupcov detí v školskej jedálni pri základnej škole v súlade s § 140 ods. 9 školského zákona sa činnosť v školskej jedálni uskutočňuje za čiastočnú úhradu nákladov spojených s činnosťou v školskej jedálni pri ZŠ v zriaďovateľskej pôsobnosti obce.
Na jeden deň je určený príspevok:
celodenná strava : vo výške stravného limitu 1,47 €
z toho: desiata: 0,30 €
olovrant: 0,25 € 1.4
réžia: 0,20 €
1.4 Práva a povinnosti pedagogických zamestnancov
Práva pedagogických zamestnancov:
· právo na zabezpečenie podmienok potrebných na výkon svojich práv a povinností, najmä na svoju ochranu pred násilím zo strany detí, rodičov a iných osôb,
· právo na ochranu pred neodborným zasahovaním do výkonu pedagogickej činnosti,
· právo na účasť na riadení škole prostredníctvom členstva alebo volených zástupcov v poradných, metodických a samosprávnych orgánov školy,
· právo na predkladanie návrhov na skvalitnenie výchovy a vzdelávania, školského vzdelávacieho programu
· právo na výber a uplatňovanie pedagogických a odborných metód a foriem, stratégií a prostriedkov, ktoré utvárajú podmienky na učenie sa a sebarozvoj detí a rozvoj ich kompetencií,
· právo na kontinuálne vzdelávanie a profesijný rozvoj za podmienok ustanovených zákonom NR SR č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v jazyku v ktorom pedagogickú činnosť vykonáva,
· právo na objektívne hodnotenie a odmeňovanie výkonu pedagogickej činnosti,
· chrániť a rešpektovať práva dieťaťa a jeho zákonného zástupcu,
· zachovávať mlčanlivosť a chrániť pred zneužitím osobné údaje, informácie o zdravotnom stave detí, výsledky psychologických vyšetrení, s ktorými prišli do styku,
· rešpektovať výchovno-vzdelávacie potreby dieťaťa s ohľadom na ich osobné schopnosti a možnosti, sociálne a kultúrne zázemie,
· podieľať sa na vypracúvaní a vedení pedagogickej dokumentácie a inej dokumentácie,
· stimulovať rozvoj dieťaťa a objektívne hodnotiť rozvoj osobnosti dieťaťa a jeho spôsobilosti
· pripravovať sa na výkon priamej výchovno-vzdelávacej činnosti
· podieľať sa na tvorbe a uskutočňovaní – realizácií školského vzdelávacieho programu
· udržiavať a rozvíjať svoje profesijné kompetencie prostredníctvom kontinuálneho vzdelávania alebo samovzdelávania,
· vykonávať pedagogickú činnosť alebo odbornú činnosť v súlade s aktuálnymi vedeckými poznatkami, hodnotami a cieľmi školského vzdelávacieho programu,
· poskytovať dieťaťu alebo jeho zákonnému zástupcovi poradenstvo (konzultácie) alebo odbornú pomoc spojenú s výchovou a vzdelávaním,
· pravidelne informovať dieťa alebo jeho zákonného zástupcu o priebehu a výsledkoch výchovy a vzdelávania, ktoré sa ho týkajú
· dodržiavať Štátny vzdelávací program pre predprimárne vzdelávanie a Školský vzdelávací program,
· spolupracovať s pedagogickými zamestnancami a ostatnými zamestnancami MŠ,
· úzko spolupracovať s triednou učiteľkou na vedení triednej agendy a pedagogickej dokumentácie v triede v zmysle legislatívy,
· spolupracovať so subjektami, ktoré sa podieľajú na edukácií dieťaťa,
· viesť evidenciu činnosti súvisiacu s pedagogickou prácou, pod ktorou sa rozumie predovšetkým: osobná príprava na výchovno-vzdelávaciu činnosť (začínajúci pedagogický zamestnanec), písomná príprava plánov edukačnej činnosti (vo vytlačenej podobe deň pred začiatkom aktuálneho týždňa - piatok), príprava pomôcok, materiálu, spolupráca s rodičmi, učiteľmi, centrom pedagogicko-psychologicého poradenstva a prevencie, príprava a účasť na kultúrnych a športových aktivitách súvisiacich s činnosťou školy, účasť na poradách, školeniach,
· zvyšovania odbornosti a vzdelávanie, plnenie úloh vyplývajúcich z osobitných predpisov alebo pokynov riaditeľky MŠ, plnenie ďalších osobných úloh
· zúčastňovať sa na stretnutiach pedagogických rád a ďalších porád, metodického združenia pripravovaných vedením školy,
· v úzkej spolupráci s prevádzkovým zamestnancom počas pobytu dieťaťa v MŠ dbať na úpravu zovňajšku dieťaťa v súlade s jeho potrebami a hygienou
1.5 Pravidlá vzájomných vzťahov a vzťahov s pedagogickými zamestnancami a ďalšími zamestnancami školy
· vytvárať adekvátne pracovné podmienky, tvorivú atmosféru na udržiavanie dobrých medziľudských vzťahov na pracovisku,
· spolupracovať s rodičmi v rámci občianskeho združenia materskej školy – Združenie rodičov a priateľov Materskej školy v Moste pri Bratislave
· počas konzultácií jednať taktne, na profesionálnej úrovni v rámci všeobecných zásad spoločenského vystupovania a komunikácie. Konzultácie prebiehajú počas rodičovského združenia, prípadne po vopred dohodnutom čase medzi učiteľkou a rodičmi,
· uplatňovať iniciatívu, vzájomnú pomoc a ochotu v spolupráci s ostatnými zamestnancami,
· prejaviť otvorenosť a konštruktívnosť pri riešení konfliktných, sporných situácií, snažiť sa o taktné riešenie bez účasti detí.
· rešpektovať pravidlá, nariadenia, príkazy zamestnávateľa a priameho nadriadeného
· v súlade so všeobecnými pravidlami, zákonmí a vyhláškami platnými v príslušnom roku, využívať právo na získanie informácií o nových právnych normách, nariadeniach, súvisiacich s ich pracovnou náplňou,
· dodržiavať pracovnú disciplínu, rešpektovať kolegyne, nerušiť pri práci,
· dodržiavať organizačné pokyny školského poriadku materskej školy,
· zvyšovať si odborné vedomosti, osvojovať si nové metódy a formy práce, tvorivo uplatňovať skúsenosti v praktickej činnosti,
· niesť zodpovednosť za nesplnenie pokynov a úloh,
· Uplatňovať toleranciu, rešpektovanie a úctu voči všetkým osobám v MŠ
· Asertívnym správaním predchádzať možnému vzniku stresových, konfliktných situácií,
Podmienky prijímania a dochádzky dieťaťa do materskej školy
2.1 Zápis a prijímanie detí do MŠ
Do MŠ sa prijímajú deti na základe písomnej žiadosti rodiča/zákonného zástupcu (ďalej len „ zákonný zástupca”), ktorú predloží riaditeľke spolu s potvrdením o zdravotnom stave dieťaťa od všeobecného lekára pre deti a dorast. Žiadosť bez tohto potvrdenia nie je úplná a akceptovateľná, V prípade neprítomnosti riaditeľky môže žiadosť prevziať len pedagogický zamestnanec, ktorý prekontroluje vyplnenie všetkých údajov.
Ak ide o dieťa so špeciálnymi výchovno-vzdelávacími potrebami, zákonný zástupca predloží okrem žiadosti a potvrdenia aj vyjadrenie príslušného zariadenia výchovného poradenstva a prevencie, ak ide o dieťa so zmyslovým a telesným postihnutím aj vyjadrenie príslušného odborného lekára.
Deti sa prijímajú priebežne, ak je voľná kapacita, alebo na nasledujúci školský rok. Prijímanie žiadostí o prijatie dieťaťa na predprimárne vzdelávanie prebieha v čase od 30.apríla do 31. mája daného roka. Riaditeľka po dohode so zriaďovateľom zverejní od 15. februára príslušného kalendárneho roka miesto a termín podávania žiadostí pre nasledujúci školský rok na verejne prístupnom mieste, v MŠ, prostredníctvom miestneho rozhlasu, na webovom sídle obce a materskej školy. Riaditeľka spolu s miestom a termínom zverejní aj podmienky prijímania detí do materskej školy. Podmienky prijímania detí prerokuje riaditeľka s pedagogickou radou a radou školy.
· deti s odloženou školskou dochádzkou, pričom v zmysle školského poriadku rodič predloží riaditeľke škola spravidla do 15.apríla daného roku rozhodnutie riaditeľa základnej školy o odklade školskej dochádzky dieťaťa. Pokiaľ zákonný zástupca do tohto termínu rozhodnutie nedostal, upozorní riaditeľku materskej školy na možnosť odkladu povinnej školskej dochádzky dieťaťa za účelom rezervovania miesta v materskej škole,
· deti s dodatočne odloženou povinnou školskou dochádzkou, pričom rodič predloží riaditeľke MŠ rozhodnutie riaditeľa ZŠ o dodatočnom odklade plnenia povinnej školskej dochádzky dieťaťa,
· ďalšie podmienky prijímania detí budú prerokované v pedagogickej rade
Pred nástupom dieťaťa do MŠ sa zákonný zástupca dostaví do MŠ za účelom vyplnenia písomných náležitostí pre účely materskej školy a prinesie kópiu preukazu zdravotného poistenia dieťaťa. Deti do jednotlivých tried zaraďuje na začiatku školského roka riaditeľka, spravidla podľa veku, osobitosti a vyspelosti dieťaťa a podľa kapacity jednotlivých tried..Počas školského roku môže riaditeľka preradiť deti z jednej triedy do druhej, ak to kapacita jednotlivých tried dovoľuje. Zákonnému zástupcovi dôvod a termín preradenia oznámi riaditeľka vopred osobne. Preradenie dieťaťa počas školského roku je v právomoci riaditeľky a jej rozhodnutie je konečné. Rozhodnutie o preradeni sa písomne nevyhotovuje, zmena sa zaznačí v dokumentácií príslušných tried. Najvyšší počet detí v triede MŠ podľa školského zákona je:
20 detí v triede pre 3 až 4 ročné deti
21 detí v triede pre 4 až 5 ročné deti
22 detí v triede pre 5 až 6 ročné deti 21 detí v triede pre 3 až 6 ročné deti
2.2 Zaradenie dieťaťa so špeciálnymi výchovno-vzdelávacími potrebami v materskej škole
O zaradení dieťaťa so špeciálnymi výchovno-vzdelávacími potrebami rozhodne riaditeľka na základe odporúčania všeobecného lekára pre deti a dorast a školského zariadenia výchovného poradenstva a prevencie a informovaného súhlasu zákonného zástupcu. Počet detí v triede môže byť znížený najviac o dve deti za každé dieťa so špeciálnymi výchovno-vzdelávacími potrebami. Maximálny počet zaradených detí so špeciálnymi výchovno-vzdelávacími potrebami v jednej triede sú dve.
Výkonom práv začleneného dieťaťa so špeciálnymi výchovno-vzdelávacími potrebami nemôžu byť obmedzené práva ostatných detí, ktoré sú účastníkom výchovy a vzdelávania. Ak riaditeľka zistí, že vzdelávanie začleneného dieťaťa nie je na prospech začlenenému dieťaťu alebo deťom, ktoré sú účastníkmi výchovy a vzdelávania, navrhne po písomnom súhlase zriaďovateľa materskej školy a písomnom súhlase príslušného poradenstva a prevencie zákonnému zástupcovi iný spôsob vzdelávania dieťaťa. Ak zákonný zástupca nesúhlasí so zmenou spôsobu vzdelávania svojho dieťaťa, o jeho ďalšom vzdelávaní rozhodne súd.
Ak sa špeciálne výchovno-vzdelávacie potreby dieťaťa prejavia po jeho prijatí do školy a dieťa ďalej navštevuje školu, do ktorej bol prijatý, jeho vzdelávanie ako vzdelávanie dieťaťa so špeciálnymi výchovno-vzdelávacími potrebami sa mu zabezpečuje až po predložení písomnej žiadosti o zmenu formy vzdelávania a vyplneného tlačiva podľa (§ 11 ods.10 písm. a) predloženú jeho zákonným zástupcom.
2.3 Zaradenie dieťaťa zo sociálne znevýhodneného prostredia
Dieťa, ktorého špeciálne výchovno-vzdelávacie potreby vyplývajú výlučne iba z jeho vývinu v sociálne znevýhodnenom prostredí, nemôže byť prijaté do špeciálnej triedy materskej školy. Zaraďuje sa do triedy spolu s ostatnými deťmi.
Výchova a vzdelávanie detí zo sociálne znevýhodneného prostredia sa uskutočňuje podľa individuálnych podmienok. Individuálne podmienky sú: a) úprava organizácie výchovy a vzdelávania b) úprava prostredia v ktorom sa výchova a vzdelávanie uskutočňuje c) uplatnenie špecifických metód a foriem výchovy a vzdelávania
2.4 Zaradenie na adaptačný pobyt alebo diagnostický pobyt dieťaťa v materskej škole
V rozhodnutí o prijatí dieťaťa môže riaditeľka určiť adaptačný, alebo diagnostický pobyt dieťaťa do materskej škole najviac na 4 hodiny denne, ktorý nesmie byť dlhší ako tri mesiace.
Predprimárne vzdelávanie v materskej škole sa môže uskutočňovať so súhlasom riaditeľa aj s priamou účasťou zákonných zástupcov na výchove a vzdelávaní.
2.5 Prerušenie dochádzky dieťaťa do materskej školy
Ak dieťa nemôže dochádzať do MŠ z dôvodu liečebného pobytu, logopedickej MŠ, v očnom sanatóriu, či z iného dôvodu, podá zákonný zástupca písomnú žiadosť o prerušenie dochádzky dieťaťa riaditeľke MŠ.
V prípade zníženej adaptačnej schopnosti dieťaťa, pri zmene zdravotného stavu dieťaťa, alebo s poruchami správania v záujme jeho zdravého vývinu, môže riaditeľka materskej školy po prerokovaní so zákonným zástupcom, alebo na základe jeho písomnej žiadosti rozhodnúť o prerušení dochádzky dieťaťa do materskej školy na dohodnutý čas.
2.6 Predčasné ukončenie predprimárneho vzdelávania
Na základe žiadosti zákonného zástupcu z dôvodu odsťahovania sa, alebo prijatia dieťaťa na inú materskú školu, alebo z dôvodu porušenia Školského poriadku po predchádzajúcom písomnom upozornení zákonného zástupcu riaditeľkou materskej školy.
Na základe odborného vyjadrenia neodporúčania príslušného poradenského zariadenia (CPPPaP, CŠPP)) k predprimárnemu vzdelávaniu dieťaťa spolu s ostatnými deťmi v triede, alebo ak zákonný zástupca dieťaťa nevyjadrí písomnou formou škole súhlas k spolupráci s príslušným poradenským zariadením na zabezpečenie vhodných podmienok pre edukáciu dieťaťa v prípade, že škola nemá pedagóga so špeciálno-pedagogickou kvalifikáciou.
Ak zákonný zástupca neinformuje školu o zdravotných problémoch dieťaťa a iných závažných skutočnostiach vzťahujúcich sa na zdravotný stav dieťaťa. Rodičia sú povinní informovať MŠ o prípadných zdravotných problémoch dieťaťa, alebo o iných závažne dôležitých skutočnostiach, ktoré by mali vplyv na priebeh výchovy a vzdelávania dieťaťa (§144 ods.7 písm. d školského zákona). Ak tak neurobia, riaditeľka školy môže po zistení okolností ovplyvňujúcich výchovu a vzdelávanie rozhodnúť o diagnostickom pobyte dieťaťa, počas ktorého overí , či dôjde k zmene formy výchovy a vzdelávania (§108 školského zákona) prípadne pristúpi po predchádzajúcom upozornení zákonného zástupcu k vydaniu rozhodnutia buď o prerušení dochádzky dieťaťa do materskej školy, alebo o predčasnom ukončení predprimárneho vzdelávania z toho dôvodu, že MŠ nie je schopná vzhľadom na svoje podmienky poskytnúť adekvátnu výchovu a vzdelávanie primerané druhu a stupňu zdravotného znevýhodnenia dieťaťa. Komunikácia s týmito rodičmi musí byť zaznamenaná písomne a riadne evidovaná.
E-mail: info@mosicata.sk
Web: http://www.mosticata.sk
Tel. ul. 29 augusta: 02/ 45 95 11 18
Tel. Športová ulica: 02/52 62 24 53
Materská škola je v prevádzke v pracovných dňoch od 6.30 hod. do 17.00 hod.
Prevádzka materskej školy je prerokovaná zákonnými zástupcami a odsúhlasená zriaďovateľom, Obcou Most pri Bratislave v zastúpení s Ing. Františkom Mastným
Riaditeľka materskej školy: Viera Raučinová, ul. 29. augusta 384
Zástupkyňa materskej školy: Mgr. Oľga Syrová, ul. Športová 1384
Konzultačné hodiny : od 11.00 hod. do 13.00 hod., prípadne podľa dohody so zákonnými zástupcami
V prípade neprítomnosti riaditeľky zastupuje riaditeľku p. zástupkyňa a naopak.
Vedúca školskej jedálne: Iveta Zinnbauerová
Konzultačné hodiny: denne od 7.00 hod. do 8.00 hod.
III.1 Konzultačné hodiny s pedagogickými zamestnancami
Konzultácie s pedagogickými zamestnancami sú možné denne v čase od 16.00 do 17.00 hod, prípadne v inom čase podľa dohody. Konzultácie sú spravidla ústne, avšak pokiaľ rodič, prípadne pedagogický zamestnanec prejaví záujem, vyhotovia sa aj v písomnej forme. V písomnej forme sa vyhotovia aj vtedy, ak pedagogický zamestnanec opakovane rieši rovnaký problém, na ktorý bol rodič v predchádzajúcom čase upozornený. Ústna konzultácia však nesmie narúšať výchovno-vzdelávaciu činnosť detí. Pedagogickí zamestnanci okrem konzultácií môžu rodičom odporúčať pedagogickú literatúru, školenia a iné vhodné informácie z oblasti pedagogického pôsobenia dieťaťa. Zamestnanci školy sú povinní dodržiavať mlčanlivosť o deťoch. Nepodávajú informácie žiadnym cudzím osobám. Telefónne čísla rodičov použijú len v prípade rýchleho kontaktu – náhle ochorenie dieťaťa, úraz a iné.
III.2 Obmedzenie prípadne prerušenie prevádzky materskej školy
Prevádzku materskej školy možno obmedziť alebo prerušiť. V čase letných prázdnin je prevádzka materskej školy po súhlase zriaďovateľa prerušená z hygienických dôvodov. V tomto období vykonávajú prevádzkoví pracovníci dôkladné čistenie priestorov MŠ a dezinfekciu prostredia a hračiek. Pedagogickí a ostatní pracovníci podľa plánu dovoleniek čerpajú dovolenku. Prerušenie prevádzky oznámi riaditeľka MŠ oznamom spravidla dva mesiace vopred.
V čase vianočných prázdnin bude prevádzka materskej školy prerušená na čas, ktorý bude vopred prerokovaný so zriaďovateľom. V tomto čase si zamestnanci školy budú čerpať dovolenku, príp. náhradné voľno. V prípade potreby bude v januári otvorená budova materskej školy na Športovej ulici.
V čase ostatných prázdnin prevádzka materskej školy nebude prerušená, pri zníženom počte detí sa aktuálne obmedzí na činnosť nižšieho počtu tried. Po dohode so zriaďovateľom a z dôvodu nerentabilnej prevádzky, je MŠ otvorená počas jarných prázdnin len pri počte nad desať detí.
Prevádzka MŠ môže byť dočasne prerušená aj so závažných dôvodov, ktoré ohrozujú zdravie detí, alebo môžu spôsobiť závažné škody na majetku. V prípade neprítomnosti detí zo zdravotných dôvodov ( napr, rozšírený výskyt chrípky a pod.) sa materská škola riadi nariadeniami zriaďovateľa, príp. Úradu verejného zdravotníctva)
III.3. Organizácia tried a vekové zloženie detí:
Ulica 29. augusta:
1. trieda: 3 - 4 ročné deti
2. trieda: 4 – 5 ročné deti
3. trieda: 5 – 6 ročné deti
III.4. Prevádzka tried, schádzanie a rozchádzanie detí
ul. 29. augusta:
V čase od 6.30 h do 7,30 h sa deti schádzajú v 1. triede. Od 16.00 h do 17.00 h sa deti rozchádzajú v 1.triede. V 3.triede sa deti schádzajú od 7.00 h a rozchádzajú sa do 17.00 h. Budovu otvára prevádzkový zamestnanec MŠ, alebo pedagogický zamestnanec o 6.30 hod. a zatvára o 17.00 hod. Pracovníčky nastupujú do práce podľa časového zadelenia aspoň 10 minút pred začiatkom pracovnej doby. Príchod – odchod, prerušenie dochádzky sa zapisuje do Knihy dochádzky.
Budovu otvára prevádzková pracovníčka o 6.30 hod a zatvára o 17.00 hod. Deti sa schádzajú od 6.30 do 7.30 a rozchádzajú od 16.00 do 17.00 v 2. triede, podľa harmonogramu prevádzky. Všetky pracovníčky nastupujú do práce podľa časového zadelenia, aspoň 10 minút pred začiatkom pracovnej doby. Príchod, odchod, prerušenie dochádzky sa zapisuje do Knihy dochádzky.
III.5. Dochádzka detí do MŠ
Zákonný zástupca (príp. ním poverená osoba) privádza dieťa do MŠ spravidla do 8.30 hod. a prevezme spravidla po 15.00 hod. do skončenia prevádzky t.j. do 17.00 hod., prípadne od 12.00 do 12.30 hod. do skončenia prevádzky. Prvý deň po predchádzajúcej neprítomnosti dieťaťa privedie do MŠ dieťa zákonný zástupca, aby mohol podpísať potvrdenie o bezinfekčnosti / ak ho nemá vytlačené z web stránky materskej školy a podpísané/.
V prípade dochádzky dieťaťa v priebehu dňa (rozumie sa príchod do materskej školy po 8,00 hodine, príp. vyzdvihnutie dieťaťa mimo stanovených hodín) oznámi zákonný zástupca ústne učiteľke čas jeho odchodu/príchodu a spôsob stravovania tak, aby nenarušil priebeh činnosti ostatných detí, prípadne neobmedzil pobyt vonku a pod. Spôsob dochádzky a spôsob jeho stravovania dohodne zákonný zástupca s riaditeľkou, alebo triednou učiteľkou školy.
Zákonný zástupca je povinný vyzdvihnúť si dieťa do skončenia prevádzky t.j. do 17.00 hod. Prípadný výnimočný neskorší odchod je potrebné ohlásiť vopred telefonicky ešte pred skončením prevádzky MŠ. Opakovaný neskorý príchod pre dieťa po skončení prevádzky materskej školy, je považovaný za porušenie školského poriadku. V prípade, že si zákonný zástupca alebo ním splnomocnená osoba nevyzdvihne dieťa z materskej školy najneskôr do 17.00 hod. a nebude možné sa zo zákonným zástupcom dieťaťa ani so splnomocnenou osobou po niekoľkých pokusoch skontaktovať, pedagogický zamestnanec ohlási túto skutočnosť na tiesňovej linke polície 158 a dieťa bude následne po príchode hliadky zverené do starostlivosti policajného zboru.
Neskoršie príchody do MŠ: po telefonickom oznámení je možné dieťa priniesť i po tomto čase (návšteva lekára, dopravná zápcha…) V tomto prípade zákonný zástupca musí rešpektovať časový rozvrh stravovania – dieťaťu môže byť desiata, olovrant odložený.
Adaptačný program MŠ:
Adaptačné obdobie začína od prvého dňa dochádzky do MŠ. Deti prichádzajú do MŠ v prvých
dňoch kratší čas, postupne sa ich pobyt predlžuje. Prvý týždeň sa umožňuje, podľa potreby vstup do
triedy aj rodičom, aby dieťa nestrácalo pocit istoty. V čase adaptačného pobytu dieťaťa v MŠ pedagogickí zamestnanci spolupracujú so zákonným zástupcom dieťaťa s prihliadnutím na jeho individuálne osobitosti.
III.6 Preberanie detí
V triede zabezpečujú predprimárne vzdelávanie striedavo dve učiteľky, kroré sa striedajú v dvojzmennej prevádzke.
Dieťa od zákonného zástupcu preberá učiteľka, ktorá zaň zodpovedá od jeho prevzatia, až po jeho odovzdanie učiteľke, zákonnému zástupcovi, alebo inej splnomocnenej osobe. Zákonný zástupca privedie dieťa do MŠ spravidla do 8.00 hod. a prevezme ho zvyčajne po 15.00 hod. V prípade dochádzky dieťaťa v inom čase, ak je to nutné, dohodne zákonný zástupca čas jeho príchodu a spôsob stravovania tak, aby nenarušil činnosť ostatných detí. Na prevzatie svojho dieťaťa z materskej školy môže zákonný zástupca písomne splnomocniť aj svoje maloleté dieťa nie mladšie ako 10 rokov, alebo inú osobu, ktorá po prevzatí za dieťa zodpovedá. Učiteľka môže odmietnuť prevzatie dieťaťa, ak zistí, že jeho zdravotný stav nie je vhodný na prijatie do materskej školy.
Ak učiteľka zistí nespôsobilosť zákonného zástupcu postarať sa o dieťa (podozrenie z použitia alkoholu, alebo inej omamnej látky), dieťa zákonnému zástupcovi nie je povinná vydať. V zmysle ochrany a bezpečnosti detí (Dohovor o právach dieťaťa) telefonicky kontaktuje druhého zákonného zástupcu dieťaťa, alebo ním splnomocnenú osobu a počká na neho v materskej škole.
V prípade, že rodičia majú súdnym rozhodnutím (predbežným opatrením) obmedzené preberanie detí, je potrebné o tom písomne (fotokópiou úradného rozhodnutia) informovať riaditeľku MŠ.
Zákonný zástupca (alebo ním splnomocnená osoba)dieťaťa navštevujúceho materskú školu, je povinný po prevzatí dieťaťa od učiteľky nezdržiavať sa naďalej v areáli materskej školy, čím sa myslí aj školské ihrisko a opustiť areál materskej školy v čo najkratšom čase.
III.7 Prehľad o usporiadaní denných činností v materskej škole
Usporiadanie denných činností, pravidelne sa opakujúcich v konkrétnej triede sú spracované vo forme denného poriadku. Denný poriadok je zverejnený pre zákonných zástupcov na informačnej tabuli vo vstupnej chodbe v novej aj starej budove.
Vstup rodičov do tried a školskej jedálni je z hygienických dôvodov povolený len so súhlasom učiteľky alebo riaditeľky.
III.8 Organizácia v šatni
Do šatne majú prístup zákonní zástupcovia a splnomocnené osoby v čase od 6.30 do 8.30 hod. a od 15.00 do 17.00 hod. Pred vstupom do šatne použijú návleky na obuv. Každé dieťa má svoju skrinku so značkou. Za poriadok v skrinke zodpovedajú rodičia Pri prezliekaní a odkladaní vecí do skrinky vedú deti k samostatnosti a poriadkumilovnosti v spolupráci s učiteľkou. Nenechávajú v skrinkách detí rôzne predmety, ktoré môžu ohroziť bezpečnosť a zdravie svojho dieťaťa aj ostatných detí, hračky, jedlo ani pitie.
Je potrebné priniesť dieťaťu náhradné oblečenie na prezlečenie, na prezutie pevnú obuv. Za vhodnú obuv a odev dieťaťa zodpovedajú rodičia.
III.9 Organizácia v sociálnom zariadení
Na ul. 29. augusta má prvá a druhá trieda spoločnú umyváreň , tretia trieda má samostatnú umyváreň. Na Športovej ulici má každá trieda samostatnú umyváreň. Každé dieťa má vlastný hrebeň, uterák, označené svojou značkou. Za pravidelnú výmenu uterákov, čistenie hrebeňov a suchú podlahu zodpovedá príslušná prevádzková zamestnankyňa. Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá učiteľka príslušnej triedy a prevádzková zamestnankyňa. Za hygienu priestorov, výmenu uterákov, dopĺňanie zásobníkov na mydlovú penu, toaletného papiera zodpovedá prevádzková zamestnankyňa podľa určených pracovných povinností. Rodičia nevstupujú do sosiálneho zariadenia určeného pre deti.
III.10 Pobyt detí vonku
Počas pobytu detí vonku je učiteľka povinná zabezpečiť deťom plnohodnotnú organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany zdravia v zmysle príslušných všeobecných záväzných právnych predpisov a pokynov riaditeľky MŠ. Po ukončení pobytu detí vonku učiteľka zodpovedá za uloženie hračiek. Za poriadok v týchto priestoroch a celého areálu MŠ zodpovedá školníčka.
Pobyt vonku v zimnom období sa uskutočňuje v dopoludňajších hodinách medzi 10.00 h. a 12.00 h. podľa počasia. V extrémne nízkych teplotách pod - 10ºC, pri silnom nárazovom vetre, prudkom daždi, nadmerne znečistenom ovzduší sa pobyt detí vonku skráti alebo neuskutoční.
Pobyt detí vonku v letnom období sa uskutočňuje 2x denne. V dopoludňajších hodinách spravidla medzi 10.00 h. a 12.00 h, pri teplotách nad 30°C sa deti po 11.00 h. zdržujú v tieni. V odpoludňajších hodinách medzi 15.00 h. a 17.00 h. sa uskutočňujú aktivity a hry do odchodu detí domov. Počas celého pobytu detí vonku sa dodržiava pitný režim / voda /. Učiteľka rozhoduje o vhodnosti oblečenia podľa aktuálneho počasia.
Z bezpečnostných dôvodov je nutné dodržiavať pomer pedagogických pracovníkov k počtu detí podľa Vyhlášky Ministerstva školstva a vedy č. 306/2008 Z. z. o materskej škole v znení zmien a doplnkov pri uskutočňovaní vychádzok alebo iných činností, ktoré vyžadujú zvýšený dozor.
III.11 Prevádzka výdajne školskej jedálne a rozpis stravovania
Rozpis stravovania jednotlivých tried:
Za dodržiavanie časového harmonogramu, organizáciu a výchovu a vzdelávanie v jedálni zodpovedá riaditeľka školy, učiteľky v spolupráci s prevádzkovými pracovníčkami.
ul. 29 augusta:
Jedáleň 1. a 2. trieda
08,45 h.-, 09.10 h
1. trieda, 2.trieda
11.45 h, - 12.15 h
1.trieda , 2.trieda
14.40 h – 15.00 h
2.trieda, 1. trieda
Desiata 08.45 h – 9 05 h
Obed 11.45 h – 12.05 h
Olovrant 14.40 h – 15.00 h
Jedáleň – všetky triedy
8.45 – 9.10 h.
11.45 – 12.15 h.
14.45. - 15.05 h.
Jedlo sa deťom podáva v jedálni, v ktorej je časovo a priestorovo uspôsobený harmonogram stravovania podľa potreby momentálneho počtu prítomných detí v MŠ. Teplá strava sa podáva v zmysle platnej vyhlášky.
Za zabezpečenie a hygienu pitného režimu zodpovedá vedúca školskej jedálne. podávaním nápoja k strave. Deti majú k dispozícii pitnú vodu počas celého pobytu v MŠ v triedach a môžu sa kedykoľvek napiť.
Na pitný režim sú zabezpečené nápoje – pitná voda, čaj, 100% ovocná šťava – hygienicky vyhovujúcim spôsobom. Pitný režim je poskytovaný vo všetkých triedach učiteľkami v osobitných uzavretých nádobách a pohároch. Za podávanie pitného režimu deťom zodpovedajú učiteľky ( v herni , na školskom dvore ). V letných mesiacoch zabezpečuje na školskom dvore pitný režim prevádzková pracovníčka.
Ráno najneskôr do 7,00 hod pripraví školníčka pre každú triedu čistú vodu, Učiteľka v triede zabezpečí podanie nápoja deťom podľa potrieb a požiadaviek detí. V období letných mesiacov, prevádzková pracovníčka odnesie nádobu s vodou a pohármi na školský dvor, kde učiteľka podáva vodu podľa potrieb a požiadaviek detí. Nádoby na vodu a poháre odnáša späť do MŠ prevádzková pracovníčka.
Stravovanie detí je zabezpečené zo školskej jedálne ZŠ v Moste pri Bratislave v súlade s denným poriadkom. Za kvalitu, dodržiavanie odporúčaných výživových dávok potravín, dodržiavanie materiálových spotrebných noriem a receptúr pre školské stravovanie za predpísané množstvo stravy zodpovedá vedúca zariadenia spoločného stravovania. Za hygienu a kultúru stravovania zodpovedá riaditeľka. Stravu na ul. 29 augusta dováža prevádzková pracovníčka materskej školy na aute určenom na prevážanie stravy. O 8.30 h privezie a následne pripraví v obidvoch výdajniach jedál desiatu, o 11.30 h privezie a následne 2 pracovníčky pripravia obed v obidvoch výdajniach jedál. O 14.15 h pripraví prevádzková pracovníčka olovrant v obidvoch výdajniach jedál. Stravu na Športovej ul. privezie o 8.30 prevádzková pracovníčka na vozíku určenom na prevážanie stravy. Následne pripraví a vydá deťom desiatu. O 11.30 privezú obidve pracovníčky obed s olovrantom. Pripravia deťom obed vo výdajni jedál a následne im ho vydajú. O 14.15 prevádzková pracovníčka pripraví olovrant.
Vedúca ŠJ v spolupráci s riaditeľkou MŠ zabezpečuje zostavovanie denného poriadku MŠ tak, aby stabilný čas na jedlo a oddych zodpovedali fyziologickým potrebám detí. Materská škola je zapojená do projektu:“Ovocie školám“, ktorý zabezpečuje pre deti ovocie a 100% ovocnú šťavu.
Vyhotovuje jedálny lístok, ktorý je včas vystavený na viditeľnom mieste vo vstupnej chodbe – pre informovanosť rodičov. Do jedálneho lístka sú vpisované energetické a základné nutričné údaje o podávanej strave. V rámci organizovania rôznych aktivít školy úzko spolupracuje s riaditeľkou školy.
Za organizáciu a výchovný proces pri jedle zodpovedá učiteľka. Vedie deti k osvojeniu si základných návykov kultúrneho stravovania, uplatňuje individuálny prístup k deťom. Počas jedla nenásilne deti usmerňuje, podľa želania rodičov prikrmuje. Nenúti ich jesť. Deti jedia lyžicou alebo celým príborom podľa individuálnych schopností bez ohľadu na vek.
Ak dieťa musí mať z objektívnych zdravotných dôvodov vylúčené zo stravy určité potraviny, je zákonný zástupca povinný podať u vedúcej školskej jedálne žiadosť o výnimku v stravovaní dieťaťa. K žiadosti, ktorá musí obsahovať osobné údaje o dieťati, prikladá doklad od odborného lekára, na ktorom budú potraviny, ktoré dieťa nesmie jesť ( alergia na mliečne výrobky,...).
Rodičia (zákonní zástupcovia) do materskej školy deťom neprinášajú žiadne nápoje ani jedlo. Ak dieťa na základe lekárskeho potvrdenia nemôže konzumovať stravu podávanú v MŠ, rodič je povinný:
· zabezpečiť dieťaťu celodennú stravu pripravenú doma(desiata, obed, olovrant)
· pripravenú stravu odovzdá prevádzkovej zamestnankyni, ktorá ju uloží do chladničky
· prevádzková zamestnankyňa v určenom čase vydáva stravu dieťaťu
Poznámka: Stravovanie na ul. 29 augusta je zabezpečené v jedálni starej budovy materskej školy a v jedálenskej časti novej budovy materskej školy.
Neprítomnosť dieťaťa a odhlásenie zo stravy oznámi zákonný zástupca 24 hod. vopred, alebo do 7.30 h. po dni pracovného voľna. Ak sa tak nestane, uhrádza zákonný zástupca plnú stravnú jednotku. Ak zákonný zástupca dieťa včas neodhlási zo stravy môže si obed za prvý deň prevziať do obedára v čase od 11.30 hod. – do 12.00 hod. v budove materskej školy.
Stravovanie učiteliek:
Učiteľky rannej smeny obedujú po uložení detí k odpočinku. Učiteľky popoludňajšej smeny obedujú v čase obeda detí a následne sa venujú deťom.
III.12. Organizácia v spálni
Deti počas popoludňajšieho odpočinku ležia na samostatnom ležadle v pyžame,/ v 3.triede na ul. 29 augusta vo voľnom odeve / pri zabezpečení zdravie neohrozujúceho vetrania (nie prievan). Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. Realizuje sa v závislosti od potrieb detí s minimálnym trvaním 30 minút. So staršími deťmi, najmä 5-6-ročnými, je vhodné zvyšnú časť odpočinku venovať pokojnejším hrám a výchovno-vzdelávacím činnostiam, napr. prezeraním detských časopisov, grafomotorickým cvičeniam, skladaním puzzle atď.
III.13 Školské výlety a exkurzie
Výlet alebo exkurzia sa organizuje na základe plánu práce školy a informovaného súhlasu zákonného zástupcu, najviac na jeden deň s prihliadnutím na bezpečné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie vedúci pedagogický zamestnanec poverený riaditeľom organizačne zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom. Na výlety a exkurzie s deťmi predškolského veku sa môžu použiť hromadné dopravné prostriedky.
Organizácia počas prepravy autobusovou dopravou, vlakom (výlety, športové akcie)
Pri cestovaní vlakom –účastníci výletu sú povinní dodržiavať prepravný poriadok železničného dopravcu. Rešpektovať a dodržovať pokyny zamestnancov ŽSR, pokyny dávané prostredníctvom hlásení staničným rozhlasom, pokyny uvedené na informačných tabuliach a pokyny vyjadrené symbolmi, značkami a piktogramami. Pohybovať a zdržiavať sa s deťmi v koľajisku je dovolené len počas nevyhnutnej doby potrebnej pre nástup do vlaku a výstup z vlaku, a to len v priestore určenom na tento účel.
Materská škola pravidelne organizuje pre deti najstaršej vekovej kategórie športové kurzy, a to plávanie a v prípade záujmu aj korčuľovanie. Športové kurzy detí je možné realizovať iba na základe informovaného súhlasu zákonného zástupcu každého zúčastneného dieťaťa.
Počas športových kurzov učiteľka zodpovedá za prípravu detí na samotný kurz (t.j. cestuje s deťmi v pristavenom autobuse, čaká s deťmi na samotný začiatok kurzu, pomáha pri obliekaní, obúvaní, vyzliekaní, vyzúvaní, odprevádza ich na toaletu a pod.). V priebehu samotného kurzu zodpovednosť za deti, preberajú vyučujúci tréneri, nakoľko deti sú zadelené do menších skupín a čiastočne rozptýlené. V priebehu výcviku sa učiteľka nevzďaľuje z vyhradeného priestoru a v prípade potreby je deťom nápomocná. Deti musia mať zabezpečený pitný režim, platia tie isté pokyny ako pri organizácii výletu.
1. a) na plavecký výcvik je najviac osem detí na jedného pedagogického zamestnanca,
2. b) na lyžiarsky a korčuliarsky výcvik je najviac desať detí na jedného pedagogického zamestnanca,
3. c) pri saunovaní je najviac desať detí na jedného pedagogického zamestnanca,
Riaditeľka v prípade potreby poverí účasťou ďalšieho zamestnanca, rodiča, prípadne inú plnoletú osobu, ktorá pri aktivite školy (výlete, saunovaní, exkurzii) dbá pod vedením učiteľa na bezpečnosť detí.
III.14 Vykonávanie pedagogickej praxe v materskej škole
V MŠ poskytujeme pedagogickú prax pre študentky PaSA v odbore –učiteľstvo pre materské školy a vychovávateľstvo a študentkám Pedagogickej fakulty. Vedenie na pedagogickej praxi spočíva v každodennej spolupráci uvádzajúcej učiteľky a študentky. Poskytujeme možnosť komplexného poznania pedagogickej práce učiteľa v materskej škole a príležitosť uplatnenia jej vedomostí a zručností pri riešení konkrétnych edukačných situácií pri výučbe i mimo nej. Naučia sa zvládať úlohy blízke nárokom skutočného učiteľského úväzku, vrátane mimovýučbových aktivít. Samostatne, ale za prítomnosti učiteľky a pod jej odborným vedením projektujú, realizujú a reflektujú svoje edukačné pôsobenie v triede, do ktorej sú pridelené. Zverené aktivity pod vedením učiteľky plnia v primeranom rozsahu a zúčastňujú sa ďalších akcií, ktoré sa konajú v škole v čase ich praxe a súvisia s edukačnou činnosťou školy. Študentka je v školskom zariadení spravidla v plnom rozsahu, tak ako jej uvádzajúca učiteľka.
Podmienky pre zaistenie bezpečnosti a ochrany zdravia detí a ich ochrany pred sociálno patologickými javmi, diskrimináciou alebo násilím
- potvrdenie o zdravotnej spôsobilosti vydá zákonnému zástupcovi dieťaťa všeobecný lekár pre deti a dorast, zákonný zástupca ho predloží pred prvým vstupom dieťaťa do MŠ,
- skutočnosti uvedené v ods. 6 písm. b) a c) potvrdzuje písomným vyhlásením zákonný zástupca dieťaťa. Vyhlásenie nesmie byť staršie ako jeden deň. Vyhlásenie predkladá zákonný zástupca dieťaťa pred prvým vstupom dieťaťa do MŠ a po neprítomnosti dieťaťa v MŠ dlhšej ako päť dní.
8. Pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor, riaditeľka zabezpečí počet pedagogických zamestnancov takto:
c) v škole v prírode je počet detí podľa osobitného predpisu vyhlášky MŠ SR. č. 305/2008 Z. z. o škole v prírode,
d) na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby s počtom detí podľa § 28 ods. 10 školského zákona.
9.Elektrické spotrebiče, vypínače, zásuvky a elektrické vedenie musí byť zabezpečené proti možnosti použitia deťmi.
V starostlivosti o zdravie, hygienu a bezpečnosť detí sa riadia zamestnanci materskej školy všeobecne záväznými právnymi predpismi, najmä
· Vyhlášky Ministerstva školstva SR č. 306/2008 o materskej škole
· §132 až 135 a § 170 až 175 Zákonníka práce
· § 422 Občianskeho zákonníka
· zákonom 67/1997 Z. z. o ochrane nefajčiarov v školských priestoroch
· zákonom 355/2007 Z. z. o verejnom zdravotníctve a o zmene a doplnení niektorých zákonov
nariadením vlády SR č. 362/2006 Z. z. o podrobnostiach o požiadavkách na výchovné a výchovno vzdelávacie zariadenia pre deti a mladistvých
vyhláškou Ministerstva zdravotníctva SR z augusta 2007 o podrobnostiach o požiadavkách na pieskoviská
· Pracovným poriadkom obce Most pri Bratislave z februára 2004
· internými pokynmi riaditeľky
Za dodržiavanie predpisov na ochranu zdravia a bezpečnosti detí zodpovedajú pedagogickí zamestnanci a ostatní prevádzkoví zamestnanci v rozsahu ich povinností určených v pracovnej náplni.
V zmysle zákona č. 377/2004 Z. z. § 7 ods. 1 pís. c) je v celom objekte materskej školy generálny zákaz fajčenia.
Prostredie MŠ je upravené tak, aby deti neprišli do styku s predmetom ohrozujúcimi ich zdravie.
Prvú pomoc pri úraze dieťaťa okamžite poskytne učiteľka, ktorej je dieťa zverené. Ak je nevyhnutné ísť na odborné vyšetrenie, privolá rodiča. V prípade, že rodič nemôže prísť, na ošetrenie s dieťaťom ide učiteľka. Záznam o úraze zapíše do zošita úrazov, prípadne sa spíše zápisnica. Na každé poranenie treba rodiča upozorniť. O každom úraze treba informovať riaditeľku školy. Ak dieťa ochorie v priebehu dňa, učiteľka privolá rodiča a dieťa izoluje od ostatných detí. V materskej škole sa deťom nepodávajú lieky ani iné utišujúce látky vrátane látok rastlinného pôvodu a homeopatík.
Stomatologická starostlivosť sa vykonáva 1x za dva mesiace fluoridáciou zubov a odbornou prednáškou v rámci projektu Zdravý úsmev.
V letných mesiacoch sa doporučuje dať deťom na pobyty vonku vzdušné bavlnené oblečenie a vhodnú prikrývku hlavy.
V rámci boja proti legálnym a nelegálnym drogám, sa v interiéri i exteriéri materskej školy nesmú používať alkoholické nápoje, omamné látky, narkotiká. Treba zabezpečiť ochranu detí pred drogovými závislosťami, rôznymi formami násilia vrátane sexuálneho zneužívania, bezodkladne riešiť problém oprávneného podozrenia z ohrozenia mravného vývinu detí v súčinnosti s Centrom pedagogicko-psychologického poradenstva a prevencie, podľa potreby s odborníkmi z regionálneho zariadenia výchovnej prevencie, s príslušným pediatrom, kurátorom...
Ak sa v MŠ vyskytne pedikulóza /zavšivavenie/ dvoch a viacerých detí v kolektíve, zavšivavené deti je nutné vyradiť z dochádzky. Všetci rodičia po písomnom oznámení vykonajú dezinsekciu zneškodnením lezúcich vší a hníd účinným dezinsekčným prostriedkom. Ak sa nevykoná dezinsekcia v celom kolektíve, t.j. aj u zdravých členov triedy a rodiny, môže dochádzať k ďalšiemu prenosu. Dieťaťu a všetkým rodinným príslušníkom je nutné umyť vlasy šampónom proti všiam podľa návodu výrobcu.. Kúru je doležité aplikovať naraz a všetkým členom rodiny. Na zabezpečenie spoľahlivého účinku je použitie šampónu potrebné po 14 dňoch opakovať.
Podávanie a vybavovanie sťažností
Ak sa zamestnanci alebo rodičia cítia poškodení vo svojich právach, ak chcú upozorniť na konkrétne nedostatky alebo porušenia právnych predpisov sú oprávnení podávať sťažnosti. V znení zákona sa podanie sťažnosti nesmie stať podnetom ani dôvodom na vyvodzovanie dôsledkov voči sťažovateľovi. Riaditeľka MŠ je povinná prijať a vybaviť každú sťažnosť, na vyžiadanie sťažovateľa utajuje jeho totožnosť a zachováva mlčanlivosť o uvedených veciach. Ak sú k prešetreniu sťažnosti potrebné údaje o sťažovateľovi, musí byť sťažovateľ o tom bezodkladne informovaný. Spôsob podávania sťažnosti: sťažovateľ môže sťažnosť podať ústne alebo písomne riaditeľke školy. Elektronicky podaná sťažnosť sa považuje za písomnú iba vtedy, ak ju sťažovateľ do piatich pracovných dní od jej podania písomne potvrdí podpisom, inak sa sťažnosť odloží. O ústnej sťažnosti spíše riaditeľka školy záznam a predloží ho sťažovateľovi na podpísanie. Ak je sťažnosť smerovaná proti riaditeľke školy, zabezpečí vybavenie sťažnosti OcÚ v Moste pri Bratislave. Riaditeľka prešetrí sťažnosť v súlade s vnútorným predpisom MŠ o vybavovaní sťažností a do 60 pracovných dní od podania písomne vyrozumie sťažovateľa o výsledku riešenia. Pri náročných prípadoch môže riaditeľka predĺžiť termín o ďalších 30 dní.
Škola vedie knihu evidencie registrovaných a neregistrovaných školských úrazov
– svedkov úrazu, meno a priezvisko pedagogického zamestnanca, ktorý vykonával dozor
v čase vzniku úrazu, dátum zapísania úrazu do evidencie,
1. Záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor. Ak to nie je možné, záznam spíše triedny učiteľ dieťaťa. Ak ani to nie je možné, záznam spíše zamestnanec poverený riaditeľkou.
2. Záznam do knihy evidencie úrazov vykoná pedagogický zamestnanec v deň úrazu. Ak dieťa chýba menej ako štyri dni, tento úraz sa považuje za neregistrovaný školský úraz. Ak dieťa z dôvodu školského úrazu chýba v MŠ na základe stanoviska ošetrujúceho lekára viac ako tri dni (4 a viac dní), považujeme tento úraz za registrovaný školský úraz.
3. Škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Záznam o registrovanom školskom úraze spisuje podľa vzoru pedagogický zamestnanec, ktorý vykonával v tom čase nad dieťaťom dozor. Ak ani to nie je možné, záznam spíše triedny učiteľ dieťaťa, ktorý úraz zaevidoval, a to najneskôr do 7. kalendárnych dní odo dňa vzniku úrazu. Záznam podpíše zákonný zástupca dieťaťa, učiteľka, ktorá záznam spísala a riaditeľka MŠ. Zamestnanec spisujúci pozve k spísaniu záznamu zákonného zástupcu dieťaťa.
Riaditeľka je povinná do 7. kalendárnych dní od vzniku každého školského úrazu nahlásiť úraz bezpečnostnému technikovi, ktorý ho zaeviduje prostredníctvom webovej aplikácie Úr(MŠ SR) 1-01 sledujúcej štatistiku úrazovosti na školách.
Vchod do materskej školy na ul. 29 augusta a vnútorné priestory sú zabezpečené bezpečnostnými zámkami. Vchod do materskej školy na Športovej ulici a vnútorné priestory sú zabezpečené čipovými bezpečnostnými zámkami. V budove je alarm. Kľúče/ čipy od budovy vlastní riaditeľka MŠ, učiteľky a prevádzkoví zamestnanci. Budovy materskej školy otvárajú a zatvárajú učiteľky, alebo prevádzková zamestnankyňa.
V budove materskej školy je bez sprievodu pracovníka školy zakázaný akýkoľvek pohyb cudzej osoby.
Jednotliví zamestnanci zodpovedajú za inventár v rozsahu uvedenom v zmluve o hmotnej zodpovednosti, ktorá je so zamestnancom uzatvorená.
Osobné veci si zamestnanci MŠ odkladajú na určené uzamykateľné miesto.
Po skončení prevádzky MŠ všetky priestory skontroluje a uzamkne učiteľka a prevádzková zamestnankyňa.
Školský poriadok patrí medzi základné vnútorné predpisy, ktoré upravujú organizáciu práce v materskej
škole. Pre zamestnancov je jednou zo základných právnych noriem, ktorá upresňuje systém organizácie práce v materskej škole. Nedodržiavanie školského poriadku zo strany zamestnancov školy môže byť považované za porušenie pracovnej disciplíny s následkami s tým spojenými. Nedodržiavanie školského poriadku zo strany zákonných zástupcov detí môže mať za následok ústne a písomné upozornenie a následné oznámenie zriaďovateľovi obce Most pri Bratislave. Pri opakovaní môže byť príčinou vyradenia dieťaťa z dochádzky do materskej školy.
Školský poriadok materskej školy bol prerokovaný s rodičmi dňa
Vydaním nového školského poriadku sa ruší predchádzajúci školský poriadok z 01.09.2016
Školský poriadok nadobúda platnosť od
- zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov,
- zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov,
- zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
- vyhláškou MŠ SR č. 306/2008 Z. z. o materskej škole,
- všeobecne záväzným nariadením obce Most pri Bratislave č. 2/2008 o určení príspevkov od zákonných zástupcov detí na čiastočnú úhradu výdavkov v materských školách a v školských jedálňach
- §132 až 135 a § 170 až 175 Zákonníka práce
- § 422 Občianskeho zákonníka
- zákonom 67/1997 Z. z. o ochrane nefajčiarov v školských priestoroch
- nariadením vlády SR č. 362/2006 Z. z. o podrobnostiach o požiadavkách na výchovné a
výchovno-vzdelávacie zariadenia pre deti a mladistvých
- vyhláškou Ministerstva zdravotníctva SR z augusta 2007 o podrobnostiach o požiadavkách na
- Pracovným poriadkom obce Most pri Bratislave z februára 2004
- internými pokynmi riaditeľky MŠ
Organizácia šk. rok 2017/2018
Začiatok šk. roku: 04.09.2016
Koniec šk. roku: 29.06.2017
Počet tried: 6 s celodennou starostlivosťou o deti vo veku 3 – 6 rokov
Počet zapísaných detí: 122
Rozdelenie tried na ul.29 augusta: učiteľky:
I. trieda: 3 - 4 ročné deti Rozália Korenko
Mgr. Lucia Pavlíková
II. trieda: 4 – 5 ročné deti Viera Raučinová
Emília Fehérová
III. trieda: 5 - 6 ročné deti Anna Beňková
Erika Paleschová
Alena Rajkovičová
Rozdelenie tried na Športovej ulici: učiteľky:
I. trieda: 3 – 4 ročné deti Mgr. Alena Borčániová
Ing. Lucia Veselovská
II. trieda: 4 – 5 ročné deti Mgr. Alena Marušinscová
III. trieda: 5 – 6 ročné deti Mgr. Oľga Syrová
Lenka Ládi
Romana Kohútová
Iveta Zinnbauerová
Stravu si zabezpečujeme zo ŠJ pri ZŠ.
Organizácia práce pedagogických zamestnancov
Pracovná doba učiteliek:
Týždenný pracovný úväzok pedagogických zamestnancov je 37,30 h, pričom priama práca s deťmi je 28 hodín. Počas ostatných hodín si pedagogickí zamestnanci vykonávajú administratívne a iné práce a prípravu na nasledujúci deň, ktorú je možno vykonávať aj doma.
Každá zamestnankyňa má vlastný rozpis služieb. Evidencia dochádzky sa zabezpečuje zapísaním sa do Knihy príchodov a odchodov. Odchody v pracovnom čase zapisujú zamestnankyne do Knihy príchodov a odchodov a predtým oznámia riaditeľke dôvod opustenia pracoviska. Predčasne môžu opustiť pracovisko len po predchádzajúcom súhlase riaditeľky.
Každú výmenu služby musia vopred oznámiť riaditeľke.
Organizácia práce prevádzkových zamestnancov
Pracovná doba prevádzkových zamestnancov je: od 6.00 h do 14.00 h
od 9.30 h do17.30 h
Usporiadanie a striedanie činností v dennom poriadku zohľadňuje vývinové potreby, zdravú
životosprávu, psychohygienu, individuálne zvláštnosti, biorytmus a individuálne tempo detí, vytvára
časový priestor na hru a učenie dieťaťa. Dodržiava sa pevne stanovený čas na činnosti zabezpečujúce
Plánovanie výchovno- vzdelávacej činnosti
Plány zhotovujú obidve učiteľky. Forma plánovania bola schválená pedagogickým kolektívom na pedagogickej rade. Pri plánovaní, ale aj v realizácií zohráva významnú úlohu uplatňovanie individuálneho prístupu k deťom a celková individualizácia výchovno-vzdelávacieho procesu.
hry a činnosti podľa voľby detí
činnosti zabezpečujúce životosprávu ( osobná hygiena, stravovanie, stolovanie )
Hry a činnosti podľa voľby detí sú spontánne alebo učiteľkou navodzované hry a hrové aktivity detí. Súčasťou hier a hrových aktivít sú vopred plánované edukačné aktivity. Hry a činnosti sa môžu v rámci zostavovania denného poriadku zaradiť aj 2 - 3 krát v dopoludňajších a odpoludňajších hodinách.
Pohybové a relaxačné cvičenia obsahujú zdravotné cviky, relaxačné a dychové cvičenia. Realizujú sa každý deň v určitom čase, s dodržiavaním psychohygienických zásad ( pred jedlom, zásadne nie hneď po jedle, prípadne vonku, atď. ) Tvoria súčasť denného poriadku, patria k vopred plánovaným aktivitám.
Pobyt vonku obsahuje pohybové aktivity detí, vychádzky, edukačné aktivity, atď. V záujme zdravého somatického rozvoja dieťaťa sa neodporúča vynechávať pobyt vonku. Realizuje sa každý deň. Výnimkou, kedy sa nemusí uskutočniť, sú nepriaznivé klimatické podmienky, silný nárazový vietor, silný mráz, dážď (nie mrholenie ). V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2 krát počas dňa v dopoludňajších i odpoludňajších hodinách
Odpočinok sa realizuje v závislosti od potrieb detí minimálne 30 minút
Triednu agendu vedú obidve učiteľky na triede, podľa pokynov daných na pedagogickej rade. Triedny učiteľ zodpovedá za úplnosť a správnosť pedagogickej a ďalšej dokumentácie o deťoch.
Úlohy osobnej zodpovednosti
Ďalšie práva a povinnosti súvisiace s ochranou majetku si pracovníci plnia v zmysle pracovnej náplne. Osobné veci si pracovníci odkladajú na určené uzamykateľné miesto.
Po skončení prevádzky materskej školy všetky priestory skontroluje učiteľka, ktorá končí službu a uzamkne prevádzková zamestnankyňa po skončení svojej pracovnej doby.
Cenné veci / náušnice, retiazky.../ dáva rodič dieťaťu na vlastnú zodpovednosť.
V Moste pri Bratislave: 08.09.2017 Viera Raučinová, Mgr. Oľga Syrová
riaditeľka zástupkyňa
Školský poriadok bol prerokovaný v na prevádzkových poradách oboch pracovísk dňa 30.08.2017
Rodičia boli so Školským poriadkom oboznámení na plenárnych schôdzach RZ dňa 13.09.2017